Povzetek revizijskega poročila
Pravilnost dela poslovanja Ministrstva za pravosodje

Računsko sodišče je izvedlo revizijo pravilnosti dela poslovanja **Ministrstva za pravosodje** v letu 2022. Cilj revizije je bil izrek mnenja o pravilnosti poslovanja Ministrstva za pravosodje v letu 2022 v delu, ki se nanaša na plače in druge izdatke zaposlenim, razen izplačanih sredstev za redno delovno uspešnost in povračil stroškov prevoza na delo in z dela, ki niso bila predmet revizije.

Računsko sodišče je o pravilnosti poslovanja Ministrstva za pravosodje v delu, ki se nanaša na plače in druge izdatke zaposlenim, izreklo pozitivno mnenje, ker je ocenilo, da je v vseh pomembnih pogledih poslovalo v skladu s predpisi.

Računsko sodišče je Ministrstvu za pravosodje podalo **priporočila** za izboljšanje poslovanja, ni pa zahtevalo predložitve odzivnega poročila, saj je Ministrstvo za pravosodje med revizijskim postopkom sprejelo ustrezne popravljalne ukrepe za odpravo razkritih nepravilnosti.

Ljubljana, 21. decembra 2023